«Hvalfangstmonumentet» i Sandefjord, et av Steens tidlige verker
Knut Steen under avdukingen av Kongestatuen i Skjerjehamn 4. august 2007  Foto: Nina Aldin Thune 
Knut Steen fotografert i 1969. Fotograf: Eirik Sundvor. Bildet tilhører Trondheim byarkiv.
**Knut Steen** (født 19. november 1924 i Oslo, død 22. september 2011) var en norsk skulptør, utdannet ved Statens kunstakademi under Per Palle Storm og Stinius Fredriksen. Han var bosatt i Carrara i Italia fra 1976.

Oppvekst, utdannelse og utmerkelser
-----------------------------------

Knut Steen vokste opp i bydelen Kampen i Oslo og var den eldste av fem søsken. Faren var vognmann og satte gutten tidlig i arbeid, blant annet med å kjøre søppel. Han spilte senere trompet i et jazzorkester, fikk jobb i et reklamebyrå og kom inn på Statens Håndverks- og Kunstindustriskole i 1944, deretter på Statens Kunstakademi.

I 1972 ble Steen tildelt Vestfold fylkeskommunes kunstnerpris. I januar 2008 ble Steen utnevnt til Ridder 1. klasse av St. Olavs Orden for sin innsats som billedhogger. Steen ble i 2007 utnevnt til kommandør av Ordenen den italienske solidaritets stjerne.

Kunstnerisk virke
-----------------

I alt har han mer enn tredve utsmykninger i Norge. Han er kjent for et høyt antall skulpturer, offentlige utsmykninger og utsmykninger av skip, ofte i overgangen mellom det figurative og det abstrakte. Blant hans mest kjente monumenter kan nevnes «Rudolf Nilsen» i Oslo (avduket i 1953), «Hvalfangstmonumentet» i Sandefjord (1960), «Nike» i ved Sjømannsskolen i Tromsø (1967), «Oppgangssaga» i Hønefoss (1979), «Aurora» i regjeringskvartalet i Oslo (1982), «Olav Kyrre» i Byparken i Bergen (1998), og «Kong Olav» i Gulen (2007)*.* 

Knut Steen har utført arbeider i granitt, betong, bronse, stål og marmor, i 1970-årene også grafikk. Han etterstrebet skjønnhet og uttrykte selv en trang til å «få bronsen til å synge, marmoren til å sveve». 

I 2006 var han offentlig omtalt flere ganger, fordi en 8 meter høy statue av Kong Olav som han hadde laget på oppdrag av Oslo kommune ble underkjent, blant annet fordi statuens hevede høyre arm kunne minne om en romersk hilsen. Selv fremhevet Steen at det var denne posituren kong Olav var kjent for når han hilste folket. Statuen skulle egentlig vært plassert på Olav Vs plass ved Rådhusplassen i Oslo. Steen ga først uttrykk for at han ønsket å gravlegge statuen i Italia når Oslo ikke ville ha den, men etter at en rekke norske kommuner viste interesse for statuen valgte han i stedet Skjerjehamn i Gulen kommune. Statuen ble avduket under Utkantfestivalen 4. august 2007.

I Sandefjord ble en skulpturpark med Steens arbeider åpnet på Anders Jahres tidligere eiendom 24. juni 2009. Steen står også bak Hvalfangstmonumentet i samme by. Det ble oppført av kunstneren 1955–1960. Steen er knyttet til Sandefjord ikke bare på grunn av Hvalfangstmonumentet, men også fordi han bodde der store deler av sitt liv.

Selvbiografi
------------

* *From Garbage to Marble*[*bør utdypes*]

Referanser
----------

1. 1 2   Norsk kunstnerleksikon, Norsk kunstnerleksikon ID Knut\_Steen, besøkt 9. oktober 2017[Hentet fra Wikidata]
2. 1 2   KulturNav, KulturNav-ID 965b3cd0-d026-43f9-9d1d-fbcaf779cdba, besøkt 9. oktober 2017[Hentet fra Wikidata]
3. ↑   www.aftenposten.no[Hentet fra Wikidata]
4. ↑   Norsk biografisk leksikon, nbl.snl.no[Hentet fra Wikidata]
5. ↑   Tildelinger av ordener og medaljer, besøkt 20. februar 2023[Hentet fra Wikidata]
6. ↑  «Billedhogger Knut Steen er død», artikkel i *Aftenposten*, 22. september 2011
7. ↑  Dettaglio decorato Arkivert 13. februar 2021 hos Wayback Machine. Presidente della Repubblica.
8. 1 2 3 4  Hoff, Svein Olav (20. februar 2017). «Knut Steen». *Norsk kunstnerleksikon*. Besøkt 27. juni 2020.
9. ↑  KORO - Kunst i offentlige rom / Public Art Norway (21. september 2018). *www.facebook.com*. Besøkt 27. juni 2020. «Knut Steens fem meter høye skulptur «Aurora» fikk skader 22. juli 2011 og ble derfor fjernet fra regjeringskvartalet. Nå er statuen hentet frem i lyset igjen som en del av Steens Minneutstilling som åpner på Akershus Festning i Oslo, i morgen lørdag 22. september klokken 1500.»  Manglende eller tom `|tittel=` (hjelp)
10. ↑  «En råtass av et monument». *www.bt.no*. Besøkt 27. juni 2020. «Olav Kyrre-monumentet i Byparken skapte heftige krangler, og tok nesten livet av kunstneren Knut Steen.»
11. ↑  – Han var jo en konge – Aftenposten
12. ↑  Endeleg på plass – NRK Sogn og Fjordane

Eksterne lenker
---------------

* (en) Offisielt nettsted Rediger på Wikidata

* (en) Knut Steen – kategori av bilder, video eller lyd på Commons Rediger på Wikidata
* (no) Kulturnett[*død lenke*]
* (no) Olav Kyrre

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Prabook **·** BIBSYS **·** Geni **·** VIAF **·** GND **·** LCCN **·** ISNI **·** KulturNav
 |